આ ફિલ્મ બનાવનાર તમામને હું અભિનંદન પાઠવું છું. માત્ર બાળકો માટે નહિ, મોટેરાંઓને પણ કંઈક શીખવી જતી આ ફિલ્મ માટે તેઓ અભિનંદનને પાત્ર છે જ. તેઓ પ્રશંસાને પાત્ર છે આપણા સ્કૂલના દિવસો યાદ કરાવવા માટે અને આપણને જાગૃત કરવા માટે કે આપણે આપણા બાળકોને સ્પર્ધાની દોડમાં સામેલ કરવા જરૂરી નથી. આપણે આપણા બાળકોને પડોશના બાળકો કે સગાવહાલાંના બાળકો સાથે સરખાવી ન શકીએ, કારણકે તેઓ પોતપોતાની રીતે અદ્વિતિય છે. ફિલ્મે આપણને એ જાગૃતિ આપી છે કે આપણે બાળકોને ભવિષ્યના ડૉક્ટરો, એન્જિનિયરો, સી.એ, મેનેજરો બનાવવાના સપનાંઓ છોડી તેમને જે બનવું હોય તે બનવા માટે મોકળાશ આપવી ઘટે.